Suchinthana/ta-wikipedia huggingface dataset:
பாசி (சாதி)

பாசி (Pasi) (பாஸி என்றும் உச்சரிக்கப்படுகிறது) என்பது இந்தியாவின் தலித் (பட்டியல் சாதியினரும் பட்டியல் பழங்குடியினரும்|தாழ்த்தப்பட்டோர்) சமூகமாகும். இவர்களின் பாரம்பரியத் தொழிலான கள்ளு இறக்குவதிலிலிருந்து இவர்களை பாசி எனக் குறிப்பிடப்படுகின்றனர். பாசி குஜ்ஜார், கைத்வாக்கள், போரியா எனவும் பிரிக்கப்பட்டhallo

.  இவர்கள் தெலங்காணாவில் இதர பிற்படுத்தப்பட்ட வகுப்பினர் என வகைப்படுத்தப்பட்டுள்ளனர்.   இவர்கள் வட இந்திய மாநிலங்களான பீகாரிலும், உத்தரபிரதேசத்திலும் முக்கியமாக வாழ்கின்றனர்.

சொற்பிறப்பியல் 
ஆங்கிலோ-இந்திய நாட்டுப்புறக் கதைகளின் ஆய்வு மற்றும் ஆவணங்களில் முக்கிய நபராக இருந்த வில்லியம் க்ரூக்கின் கூற்றுப்படி, பாசி என்ற சொல் "பாஷிகா" என்ற சமசுகிருத வார்த்தையிலிருந்து உருவானது. தங்களது கைகளைக்கொண்டு சப்தம் எழுப்பிக்கொண்டே பனைமரத்திலிருந்து கள்ளு இறக்குவது பாசி சமூகத்தின் அசல் தொழில். இருப்பினும், இந்தியாவின் பிற சாதிக் குழுக்களைப் போலவே, இவைகளும் ஒரு புராணக் கதையைக் கொண்டுள்ளன. விஷ்ணுவின் அவதாரமான பரசுராமரின் வியர்வையிலிருந்து தோன்றியதாக இவர்கள் கூறுகின்றனர். பாசினா என்ற இந்தி வார்த்தைக்கு வியர்வை என்ற பொருளில் இதற்கு ஆதரவு இருப்பதாக இவர்கள் கூறுகின்றனர். மேலும் இது இவர்களை சத்திரியர் என்ற கூற்றுக்கு மேலும் வழி வகுக்கிறது.

மக்கள் தொகை 
இவர்கள் முக்கியமாக வட இந்திய மாநிலங்களான பீகார் மற்றும் உத்தரபிரதேசத்தில் வாழ்கின்றனர். இவர்களின் பாரம்பரிய தொழில் பன்றிகளை வளர்ப்பதாகும். இவர்கள், வட இந்திய மாநிலங்களில் பெரும்பாலான பாசிகள் இந்திய அரசால் தாழ்த்தப்பட்டோர் என வகைப்படுத்தப்பட்டுள்ளனர். 2001 இந்திய மக்கள் தொகை கணக்கெடுப்பில், இவர்கள் உத்தரபிரதேசத்தில் இரண்டாவது பெரிய தலித் குழுவாக பதிவு செய்யப்பட்டனர். அந்த நேரத்தில், இவர்கள் மாநிலத்தின் தலித் மக்களில் 16 சதவீதத்தினராக இருந்தனர். பெரும்பாலும் அவத் பிராந்தியத்தில் வசித்து வந்தனர்.  2011ஆம் ஆண்டுக்கான இந்திய மக்கள் தொகை கணக்கெடுப்பில் இவர்களின் மக்கள் தொகை 6,522,166 ஆக பதிவாகியுள்ளது. இந்த எண்ணிக்கையில் தர்மாலியும் அடங்கும்.

மேற்கோள்கள்

மேலும் படிக்க 

சாதிகள்
சாவித்திரி ராஜீவன்

சாவித்ரி ராஜீவன் (Savithri Rajeevan) ஓர் இந்திய கவிஞர், சிறுகதை எழுத்தாளர் மற்றும் ஓவியர் ஆவார். மலையாளத்தின் முன்னணி பெண் எழுத்தாளர்களில் ஒருவரான இவர் நான்கு கவிதைத் தொகுப்புகளையும் சிறு புனைகதைகளின் தொகுப்பையும் வெளியிட்டுள்ளார்.  

இவர் 1956 இல் கேரளாவின் மலப்புரம் மாவட்டத்தில் பிறந்தார். கேரள பல்கலைக்கழகத்தில் மலையாள இலக்கியத்தில் பட்டம் பெற்ற பிறகு , பரோடா பல்கலைக்கழக நுண்கலை பீடத்தில் படித்தார். இவர் 2009 இல் கேரள மாநில சலச்சீத்ரா அகாதமியின் நடுவராக இருந்தார். அவர் லலித் கலா அகாதமியின் துணைத் தலைவராகவும்  சாகித்ய அகாதமியின் ஆலோசனைக் குழு உறுப்பினராகவும் பணியாற்றியுள்ளார். இவரது கவிதை பல்வேறு இந்திய மொழிகளிலும் சுவீடிய மற்றும் ஆங்கிலத்திலும் மொழிபெயர்க்கப்பட்டுள்ளது. இவர் 1975 முதல் எழுத்தாளர் பி.ராஜீவனுடன் சேர்ந்து வாழ்ந்து வருகிறார்.

படைப்புகள்

கவிதை 

 செரிவு (1993, பக்ஷிக்கோட்டம் புக்ஸ், திருவனந்தபுரம்)
 தேஹந்தரம் (1999, மல்பெரி புக்ஸ், காலிகட்)
 சாவித்ரி ராஜீவந்தே கவிதக்கல் (2009, மாத்ரூபூமி புக்ஸ், காலிகட்)
 அம்மே குலிப்பிக்கும்போல் (2014, மாத்ரூபூமி புக்ஸ், காலிகட்)

உரை நடை 

 சஞ்சாரியூட் தானு போயா வீடு (2009, மாத்ருபூமி புக்ஸ், காலிகட்)

சான்றுகள் 

மலையாள எழுத்தாளர்கள்
மலப்புறம் மாவட்ட நபர்கள்
மலையாள நபர்கள்
வாழும் நபர்கள்
1956 பிறப்புகள்
கேரளப் பெண் எழுத்தாளர்கள்
அபெர்தீன் அருவி

அபெர்தீன் அருவி (Aberdeen Falls) 98 மீட்டர் உயரமுள்ள ஒரு அருவி ஆகும். இது இலங்கையின் நுவரெலியா மாவட்டத்தின் கினிகத்தனை அருகில் உள்ள கெகல்காமு ஒயாவில் உள்ளது. ஸ்காட்லாந்தின் மூன்றாவது பெரிய நகரமும் அபெர்டீன்ஷையரின் தலைநகருமான அபெர்தீனின் பெயரால் இந்த அருவி அழைக்கப்படுகிறது. கெகல்காமு ஓயா கெலானி ஆற்றின் முக்கிய துணை நதியாகும்.

கினிகத்தனை நகரத்திலிருந்து அபெர்தீன் நீர்வீழ்ச்சியை அடைய, அம்படலே சாலையில் பயணம் செய்து புத்தர் சிலை வரை செல்ல வேண்டும். பின்னர் அங்கிருந்து சுமார் 1.2 கி.மீ. நடந்து சென்று இந்த அருவியினை அடையலாம். அருவியின் தடாகத்தின் நடுவில் குளிப்பதும், நீந்துவதும் கடந்த காலங்களில் மரணத்தை ஏற்படுத்தியுள்ளது. இந்த நீர்வீழ்ச்சி பின்னால் ஒரு பெரிய பாறையால் மூடப்பட்டுள்ளது. இந்த நீர்வீழ்ச்சி இலங்கைத் தீவின் 18வது மிக உயர்ந்த இடமாக உள்ளது.

மேலும் காண்க 
 இலங்கையின் நீர்வீழ்ச்சிகளின் பட்டியல்

குறிப்புகள்

மேற்கோள்கள் 

இலங்கையின் அருவிகள்
Coordinates on Wikidata
சூரத்தாலி அருவி

சூரத்தாலி அருவி (Surathali Falls)( Sinhala   , சூரதாலி எல்ல ) சுமார் 60 மீட்டர் உயரமுடையது. இது இலங்கையின் இரத்தினபுரி மாவட்டத்தின் வால்ஹாபுதென்னாவில் உள்ளது.

மேலும் காண்க 
 இலங்கையின் நீர்வீழ்ச்சிகளின் பட்டியல்

மேற்கோள்கள் 
 

Coordinates on Wikidata
இலங்கையின் அருவிகள்
இராஜேஷ் யாதவ்

இராஜேஷ் யாதவ் என்பவர் ஒரு இந்திய திரைப்பட ஒளிப்பதிவாளர் ஆவார், இவர் தமிழ், தெலுங்கு, கன்னடம், மலையாள திரையுலகில் பணியாற்றுகிறார். இவர் ஒளிப்பதிவு செய்த  லீ, பொக்கிசம் போன்ற படங்கள் ஒளிப்பதிவுக்கு விமர்சன ரீதியாக பாராட்டப்பட்டன. 7 வது சென்னை சர்வதேச திரைப்பட விழாவில் சிறந்த ஒளிப்பதிவுக்கான சிறப்பு ஜூரி விருதை (பொக்கிசம் - திரைப்படம்) வென்றார்.

திரைப்படவியல்

குறிப்புகள்

வெளி இணைப்புகள் 

 

தமிழ்நாட்டுத் திரைப்பட ஒளிப்பதிவாளர்கள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
அந்தமான் பூக்கொத்தி

அந்தமான் பூக்கொத்தி (Andaman flowerpecker)(டைகேயம் விரெசன்சு) என்பது டைகாய்டே எனும் பூக்கொத்தி பறவைக் குடும்பத்தில் உள்ள பறவை இனமாகும். இது அந்தமான் தீவுகளில் மட்டுமே காணப்படும் அகணிய உயிரி.

நடத்தை மற்றும் சூழலியல் 
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும்.

மேற்கோள்கள் 

Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

Articles with 'species' microformats
பூங்கொத்தி
அந்தமான் பக்கி

அந்தமான் பக்கி (Andaman nightjar)(கேப்ரிமுல்கசு அந்தமானிகசு) அந்தமான் தீவுகளில் காணப்படும் பக்கி பறவை சிற்றினங்களுள் ஒன்றாகும். இது சில நேரங்களில் பெரிய வால் பக்கியின் துணையினமாகக் கருதப்படுகிறது. இருப்பினும் இரு பக்கிகளும் ஒலி மற்றும் உருவ அடிப்படையில் வேறுபட்டவை.

அந்தமானில் உள்ள பெரும்பாலான தீவுகளில் இந்த பக்கி சிற்றினம் காணப்படுகிறது. மேலும் இது நர்கொண்டம் தீவிலும் காணப்படுவது. இதனுடைய ஒலியின் அடிப்படையில் தெரிய வருகிறது. தேக்கு காடுகளிலும், சிதறிய மரங்களைக் கொண்ட திறந்த பகுதியிலும் பொதுவானக இது காணப்படுகிறது. இதனுடைய அழைப்பு அதிர்வில்லா தைக், என்பதாகும்.

மேற்கோள்கள் 

அந்தமான் பறவைகள்
வாரணாசி சந்திப்பு தொடருந்து நிலையம்

வாரணாசி சந்திப்பு தொடருந்து நிலையம் (Varanasi Junction railway station (நிலைய குறியீடு: BSB) இந்த தொடருந்து சந்திப்பு நிலையத்திலிருந்து நாளொன்றுக்கு 42 தொடருந்துகள் பல இந்தியவின் பல்வேறு நகரங்களுக்குச் செல்கிறது. மேலும் நாளொன்றுக்கு 186 தொடருந்துகள் வாரணசி சந்திப்பு நிலையத்தில் நின்று செல்கிறது. இந்த சந்திப்பு தொடருந்து நிலயத்தில் நாளொன்றுக்கு 4 இலட்சம் பயணிகள் வந்து செல்கிறார்கள்.

இதன் கிழக்கில் 6 கிலோ மீட்டர் தொலைவில்  காசி தொடருந்து நிலையம்  மற்றும் இதன் வடகிழக்கில் 4 கிலோ மீட்டர் தொலைவில் வாரணாசி நகர தொடருந்து நிலையம் உள்ளது.  வாரணாசியிலிருந்து 18  கிலோ மீட்டர் தொலைவில் முகல்சராய் சந்திப்பு தொடருந்து நிலையம் உள்ளது.

இதனையும் காண்க
 கங்கை காவிரி விரைவு இரயில்

மேற்கோள்கள்

வெளி இணைப்புகள்

வாரணாசி மாவட்டம்
உத்தரப் பிரதேசத் தொடருந்து நிலையங்கள்
வாரணாசி
பத்ரி (இயக்குநர்)

பத்ரி என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் முதன்மையாக தமிழ் திரையுலகில் பணியாற்றுகிறார். மலர்கள் என்ற தொலைக்காட்சித் தொடரில் தனது தொழில் வாழ்க்கையைத் தொடங்கிய இவர் 2007 ஆம் ஆண்டில் வீராப்பு படத்தின் வழியாக  திரைப்படத் துறையில் அறிமுகமானார்.

தொழில் 
சன் தொலைக்காட்சிக்காக ஆடுகிறான் கண்ணன், மலர்கள் போன்ற தொலைக்காட்சி தொடர்களை இயக்கி பத்ரி தனது தொழில் வாழ்க்கையைத் தொடங்கினார். பின்னர் இவர்  சுந்தர் சி.யின் உதவியாளராக பணியாற்றுவதன் வழியாக திரைப்படங்களுக்கு மாறினார். அதன் பிறகு மலையாளத் திரைப்படமான ஸ்படிகத்தின் மறு ஆக்கமான வீராப்பு படத்தை  இயக்கி இயக்குநராக அறிமுகமானார். இந்த படம் 2007 இல் கலவையான விமர்சனங்களுடன் வெளியானது, ஒரு விமர்சகர் இது ஒரு "நகைச்சுவையான வணிக பொழுதுபோக்கு"  என்று கூறினார். மற்றொரு விமர்சகர் இது அசல் படம் போல சிறப்பானதல்ல என்று கருதினார். இவர் மீண்டும் சுந்தர் சி நடிக்க  ஐந்தாம் படை படத்தை இயக்கினார். இப்படத்தில் மலையாளத் திரைப்படமான தேவசுரம் படத்தின் காட்சிகளைத்  திருடியுள்ளதாக விமர்சகர்கள் குற்றம் சாட்டினர். மேலும் படம் எதிர்மறையான விமர்சனங்களைப் பெற்றது.

பின்னர் இவர் பரத் நடிக்க  தம்பிக்கு இந்த ஊரு படத்தை எழுதி இயக்கினார், படம் எதிர்மறையான விமர்சனங்களைப் பெற்றது மற்றும் வணிக ரீதியாக வெற்றிபெறவில்லை. பின்னர் சுந்தர் சி இயக்கிய கலக்கலாப்பு படத்தின் உரையாடலை எழுதினார்.

ரஜினிகாந்த் நடித்த தில்லு முல்லு படத்தின் மறு ஆக்கத்தை இயக்க சிவாவும்,  வேந்தர் மூவிசும் பத்ரியை அணுகினர். திறந்த மனதுடன் தில்லு முல்லு படத்தின் பணிகளில் நுழைந்ததாக பத்ரி கூறினார். "நான் கதைக்களத்தை சமகாலக் கதையாக்க விரும்பினேன். அசலில் இருந்து எழுத்துக்களைத் தக்க வைத்துக் கொண்டு, இன்றைய தலைமுறைக்கு ஏற்றவாறு  எழுதினேன் ".  இப்படத்தின் பணிகள் 24 ஆகத்து 2012 அன்று சென்னையில் உள்ள எம். ஆர். சி நகரில் உள்ள அரங்கில்  பூஜையுடன் தொடங்கப்பட்டது. விழாவில்   கார்த்தி, சினேகா, பிரசன்னா, மீனா, எஸ். ஏ. சந்திரசேகர், அம்பிகா, விஜய் ஆண்டனி, கே. பாலசந்தர், வாலி, தரணி ஆகிய பிரபலங்கள்  கலந்து கொண்டனர். சென்னை மற்றும் ஹைதராபாத்தில் படப்பிடிப்பு முடிந்த பின்னர் படக்குழு துபாய், அபுதாபிக்கு ஒரு சில பாடல்களையும் காட்சிகளை எடுக்க சென்றது. ராகங்கள் பதினாறு பாடல் துபாயில் படமாக்கப்பட்டது. படப்பிடிப்பு  2013 மார்ச்சில் நிறைவடைந்தது. படப்பிடிப்பை முடித்தபின், பத்ரி 'தில்லு முல்லு' மறுகலவை இசை காணொளியை படமாக்க முடிவு செய்து, எம். எஸ். விஸ்வநாதனை யுவன் ஷங்கர் ராஜாவுடன் இணைந்து  பாடலில் தோன்றும்படி செய்தார். முன்னதாக மறைந்த தேங்காய் சீனிவாசன் நடித்த கதாபாத்திரத்தில்  பிரகாஷ் ராஜ் நடித்தார். இயக்குநர் பத்ரி கூறுகையில், "தேங்காய் சீனிவாசனின் பாத்திரத்தில் ஒருவரை நடிக்க வைப்பது சவாலானது. பிரகாஷ் ராஜை தவிர வேறு யாரையும் என்னால் நினைக்க முடியவில்லை ".  சௌகார் ஜானகியின் பாத்திரத்தில் நடிக்க கோவை சரளா தேர்வு செய்யப்பட்டார்.  கமல்ஹாசன் செய்திருந்த விருந்தினராக தோற்றத்தை சந்தானத்தைக் கொண்டு செய்வித்தார்.

தில்லு முல்லு கலவையான விமர்சனங்களைப் பெற்றது. டைம்ஸ் ஆப் இந்தியாவின் எம். சுகந்த் 3.5 / 5 ஐக் கொடுத்து, "இந்த (படத்திற்கான) சிறப்பின் பெருமளவு இயக்குநர் பத்ரிக்குத்தான் செல்ல வேண்டும், அதன் கதையை தெளிவாகக் கூறுகிறார். "

திரைப்படவியல்

குறிப்புகள்

வெளி இணைப்புகள் 

 

தமிழ்த் திரைப்படக் கதை, திரைக்கதை, வசன எழுத்தாளர்கள்
வாழும் நபர்கள்
தமிழ்த் திரைப்பட இயக்குநர்கள்
அந்தமான் குயில் புறா

அந்தமான் குயில் புறா (Andaman cuckoo-dove)(மேக்ரோபீஜியா ரூபிபென்னிசு) என்பது கோலம்பிடே குடும்பத்தில் உள்ள புறா வகைகளுள் ஒன்றாகும்.

இது அந்தமான் நிக்கோபார் தீவுகள்களில் மட்டுமே காணப்படும் அகணிய உயிரியாகும். வாழ்விட இழப்பு காரணமாக இது அரிதாகி வருகிறது.

மேற்கோள்கள் 

இந்திய அகணிய உயிரிகள்
புறாக்கள்
இராஜராஜேஸ்வரமுடைய மகாதேவர் கோவில்

இராஜராஜேஸ்வரமுடைய மகாதேவர் கோவில் (சிவபுரம் சிவன் கோவில்) தமிழ் நாடு திருவள்ளூர் மாவட்டம் சிவபுரம் கிராமத்தில் அமைந்துள்ள ஒரு சிவத்தலம் ஆகும்.

வரலாறு 
இக்கோவில் முதலாம் இராஜராஜ சோழன் காலத்தில் (10 ஆம் நூற்றாண்டு) எழுப்பப்பட்டது. பின்னர் முதலாம் இராஜேந்திர சோழன் காலத்தில் கட்டி முடிக்கப்பட்டது.

மூர்த்தி 
இங்குள்ள பிரதான மூர்த்தி இராஜராஜேஸ்வரமுடைய மகாதேவர் என அழைக்கப்படுகிறார். தீர்த்தபாலீஸ்வரர் என்ற பெயரும் உண்டு. அம்பாள் பெயர் காமாட்சி அம்மன் என்பதாகும்.

கல்வெட்டுகள் 
இக்கோவில் சுவர்கள் முழுவதிலும் மேலிருந்து கீழ் வரை நிறைய கல்வெட்டுகள் உள்ளன. இக்கல்வெட்டுகளில் காணப்படும் தகவல்களின் படி அவை இராஜராஜ சோழன், இராஜேந்திர சோழன் ஆகிய இருவர் காலத்திலும் பொறிக்கப்பட்டிருப்பது தெரிய வந்துள்ளது. 

ஒரு கல்வெட்டில், இராஜேந்திர சோழனின் மெய்க்கீர்த்தி எழுதப்பட்டுள்ளது. அத்துடன், கோவிலில் இரண்டு நந்தா விளக்குகள் ஏற்றுவதற்காக அவன் 180 ஆடுகளைக் கோவிலுக்குக் கொடுத்தான் என்ற தகவலும் பொறிக்கப்பட்டுள்ளது.

10, 11 ஆம் நூற்றாண்டுக் கல்வெட்டுகளை ஆராய விரும்பும் மாணவர்களுக்கு இக்கோவில் நல்ல பயிற்சிக் களமாக உள்ளது.

பராமரிப்பு 
தற்போது இக்கோவில் தமிழ் நாடு தொல்லியல் துறையினரால் நல்ல முறையில் பராமரிக்கப்பட்டு வருகிறது.

அமைவிடம் 
திருவள்ளூரிலிருந்து தக்கோலம் செல்லும் நெடுஞ்சாலையில் சிவபுரம் பேருந்து தரிப்பிலிருந்து 100 மீட்டர் உட்புறமாக கோவில் அமைந்துள்ளது.

மேற்கோள்கள்

உசாத்துணை 
 Rajarajeswaramudaiya Mahadevar Temple

வெளியிணைப்புகள் 
 சிவபுரம் ராஜராஜேஸ்வரம்
 சிவபுரம் சிவன் கோவில்

திருவள்ளூர் மாவட்டத்திலுள்ள சிவன் கோயில்கள்
அமிதா அல்-அட்டாஸ்

அமீதா அல்-அட்டாஸ் (Hamida al-Attas)  1934  ) என்பவர் உசாமா பின் லாதின் என்பவரின் தாயாவார். கிச்சிலி விவசாயம்  செய்து வரும் ஒரு சிரியக் குடும்பத்தில் இருந்து வந்த இவர், இரண்டு சகோதரர்கள் மற்றும் மற்றொரு சகோதரியுடன், லடாகியா துறைமுகத்திற்கு வெளியே ஓம்ரானியா மற்றும் பாப்ரியன் ஆகிய இரண்டு சிறிய கடற்கரை கிராமங்களில் வசித்து வந்தார். சியா இசுலாமியர்களின் ஒரு பகுதியான அலவைட்டுகளின் குடும்பத்தில் வளர்ந்தார்.  தனது 22 வயதில், 1956 இல் முகமது பின் அவத் பின் லாதினை மணந்தார். பின்னர், தனது கணவருடன் சவூதி அரேபியா சென்றார்.  இவர் முகமது பின் அவத் பின் லாதினின் பதினொன்றாவது மனைவியாவார். இவரது கணவருக்கு மேலும் பல மனைவிகள் இருந்தனர். அவர்களில் பெரும்பாலோர் விவாகரத்து செய்திருந்தனர். ஏனெனில் ஒரே நேரத்தில் நான்கு மனைவிகள் மட்டுமே இருக்க வேண்டும் என்பது முஸ்லிம் சட்டமாகும்.  பின் லாதினின் மனைவி என்பதைவிட இவர் ஒரு காதலி என்று அறியப்பட்டுள்ளது.  .

முகமது பின்லேடன் மூலம் இவருக்கு உசாமா பின் லாதின், 1957 இல் பிறந்தார். பின்னர், இவர்கள் விவாகரத்து செய்தனர்; முகமதுவின் 24 மகன்களில் ஒருவராக (17 முதல் 22க்குள் உசாமா  இருந்தார். லடாகியாவில் உள்ள தனது சகோதரர் நாஜியின் வீட்டில் இவர் அடிக்கடி கோடைகாலத்தை கழித்தார். உசாமா 17 வயது வரை இவருடன் இருந்தார். 1974 ஆம் ஆண்டில், உசாமாவுக்கு 18 வயதாக இருந்தபோது, தன்னுடைய மாமன் மகளான, 14 வயது நஜ்வா கானெம் என்பவரை மணந்தார். .

அமீதா பின்னர் பின்லாடன் குழுவில் ஹத்ராமி நிர்வாகியாக இருந்த முகமது அல்-அட்டாஸ் என்பவரை மணந்தார்.  இவர்களுக்கு மூன்று மகன்களும் ஒரு மகளும் இருந்தனர்.

மேற்கோள்கள் 

வாழும் நபர்கள்
1934 பிறப்புகள்
அரபு மொழி வார்த்தைகளைக் கொண்ட கட்டுரைகள்
அரபுப் பெண்கள்
இலட்சுமி நாராயண் திரிபாதி

இலட்சுமி நாராயண் திரிபாதி (Laxmi Narayan Tripathi) (இலட்சுமி என்று அழைக்கப்படுகிறார்) ஒரு திருநங்கை / ஹிஜ்ரா உரிமை ஆர்வலரும், பாலிவுட் நடிகையும், பரதநாட்டிய நடனக் கலைஞர், நடன இயக்குநர் மற்றும் இந்தியாவின் மும்பையில் ஊக்கமளிக்கும் பேச்சாளர் ஆவார். கின்னார் அகதாவின் ஆச்சார்யா மகாமண்டலேசுவரரும் ஆவார். இவர் திசம்பர் 13, 1978 அன்று தானேவில் மால்டி பாய் மருத்துவமனையில் பிறந்தார். 2008ஆம் ஆண்டில் ஐ. நாவில் ஆசிய-பசிபிக் பகுதியை பிரதிநிதித்துவப்படுத்திய முதல் திருநங்கை ஆவார். அங்கு, பாலியல் சிறுபான்மையினரின் அவலநிலை குறித்து இவர் பேசினார். "மக்கள் மனிதர்களாக இருக்க வேண்டும். அவர்கள் எங்களை மனிதர்களாக மதிக்க வேண்டும், எங்கள் உரிமைகளை  மதித்து திருநங்கைகளாக கருத வேண்டும்," என்று கூறினார். இவர் 2011இல் பிரபலமான தொலைக்காட்சி நிகழ்ச்சியான பிக் பாஸில் போட்டியாளராக இருந்தார். இவரது முயற்சிகள் 2020ஆம் ஆண்டில் திருநங்கைகளுக்கு உதவியது.

மேற்கோள்கள்

வெளி இணைப்புகள் 
Laxmi's interview on gender and sexuality

1979 பிறப்புகள்
வாழும் நபர்கள்
திருநங்கை
ந.ந.ஈ.தி நபர்கள்
இராதிகா ராய்

இராதிகா ராய் (Radhika Roy) (பிறப்பு 7 மே 1949) இராதிகா தாஸ் எனவும் அறியப்படும் இவர் ஓர் இந்திய பத்திரிகையாளரும் புது தில்லி தொலைக்காட்சியின் (என்.டி.டி.வி) இணை நிறுவனரும் ஆவார். அச்சு பத்திரிகைத் துறையில் பத்து வருட வாழ்க்கையைத் தொடர்ந்து, இவர் 1987இல் தொலைக்காட்சிக்கு மாறினார். பின்னர், என்.டி.டி.வியை இணைந்து நிறுவி 25 ஆண்டுகளுக்கும் மேலாக வழிநடத்தினார். இவரையும் இவரது கணவர் பிரணாய் ராய் ஆகிய இருவரையும் என்.டி.டி.வியில் நிர்வாக பதவிகளை  வகிக்க 2 ஆண்டுகள் தடை செய்து இந்திய பங்கு மற்றும் பரிவர்த்தனை வாரியம் (செபி) உத்தரவு பிறப்பித்தது. வாரியம் நடத்திய விசாரணையில், கடன் ஒப்பந்தங்கள் தொடர்பான தகவல்களை இவர்கள் தடுத்து நிறுத்தியதாக குற்றம் சாட்டியது .

14 சூன் 2019 அன்று, இவர்கள் இருவரும் சேர்ந்து ஒரு கூட்டு அறிக்கையை வெளியிட்டனர். "தாங்கள் இயக்குநர் பதவியில் இருந்து விலகவும், என்.டி.டி.வி-யில் எந்த நிர்வாக பதவிகளையும் வகிக்கக் கூடாது என்ற செபியின் உத்தரவை மதிக்கவும் செய்வதாகவும், ஆனால் செபியின் இந்த முடிவு தவறான மதிப்பீட்டை அடிப்படையாகக் கொண்டது என்றும் மிகவும் அசாதாரணமான மற்றும் விபரீதமானதாகும் உத்தரவாகும். " என்றனர்.

தொழில் 
இவர், பத்து ஆண்டுகளுக்கும் மேலாக அச்சு இதழியல் துறையில் பணியாற்றினார். இதில் இந்தியன் எக்சுபிரசு மற்றும் இந்தியா டுடே போன்ற வெளியீடுகளும் உள்ளன.

சொந்த வாழ்க்கை 
இவர், தான் வெல்ஹாம் பெண்கள் பள்ளியில் படித்தபோது சந்தித்த பிரணாய் ராயை  திருமணம் செய்து கொண்டார். இவர்களுக்கு தாரா ராய் என்ற மகள் உள்ளார்.

இவரது சகோதரி பிருந்தா காரத் இந்தியப் பொதுவுடமைக் கட்சி (மார்க்சிஸ்ட்)யின் முடிவெடுக்கும் உயர்ந்த அமைப்பான செயற்குழு உறுப்பினராக உள்ளார்.

குற்றச்சாட்டு 
தூர்தர்ஷனை மேம்படுத்தும் நிகழ்வில் என்டிடிவி மோசடி செய்ததாக அதன் நிர்வாக இயக்குநர் ராய் மீது சி.பி.ஐ 1998இல் குற்றச்சதி வழக்கு ஒன்றைப் பதிவு செய்தது. சூலை 2013 இல், சிபிஐ மூலம் இவர்களுக்கு எதிராக தாக்கல் செய்யப்பட்ட வழக்குகள் சம்பந்தப்பட்ட எல்லா குற்றச்சாட்டுகளிலிருந்தும் விடுவித்தது.

மேற்கோள்கள் 

20 ஆம் நூற்றாண்டு இந்தியத் தொழிலதிபர்கள்
இந்தியப் பெண் ஊடகவியலாளர்கள்
1949 பிறப்புகள்
வாழும் நபர்கள்
இந்தியத் தொலைக்காட்சித் தயாரிப்பாளர்கள்
மஞ்சு சர்மா (உயிரியலாளர்)

மஞ்சு சர்மா (Manju Sharma, 13 திசம்பர் 1940 – 31 அக்டோபர் 2024) ஓர் இந்திய உயிரித் தொழில்நுட்பவியலாளரும், இந்தியாவில் பல அறிவியல் ஆராய்ச்சி மற்றும் கொள்கை உருவாக்கும் அமைப்புகளின் நிர்வாகியும் ஆவார். இவர் குசராத்தின் காந்திநகரில் உள்ள இந்தியாவின் மேம்படுத்தப்பட்ட ஆராய்ச்சி நிறுவனத்தின் தலைவராகவும் அதன் நிர்வாக இயக்குநராகவும் இருந்தார். முன்னர் இந்திய அறிவியல் மற்றும் தொழில்நுட்ப அமைச்சகத்தில் உயிரித் தொழில்நுட்பத் துறையின் செயலாளராக பணியாற்றினார்.  2007இல் பத்ம பூசண் விருது பெற்றார்.

பணிகள் 
இந்தியாவின் பல முன்னோடி உயிரி தொழில்நுட்ப ஆராய்ச்சியில் இவரது பங்கு இருந்தது. தடுப்புத்திறனியல் தேசிய ஆய்வு நிறுவனம், இலக்னோ, தாவர மரபணு ஆராய்ச்சி நிறுவனம், மதுரை உயிரி ஆராய்ச்சி மையங்கள் தில்லி பல்கலைக்கழகத்தின் தாவர மூலக்கூறு உயிரியல் பிரிவு, டி.என்.ஏ கைரேகை மற்றும் நோயறிதலுக்கான மையம் உள்ளிட்ட பல நிறுவனங்களை நாட்டில் நிறுவுவதில் இவர் குறிப்பிடத்தக்க பங்கைக் கொண்டிருந்தார்.

வாழ்க்கை 
மஞ்சு சர்மா, கல்வியாளரும் அரசியல்வாதியுமான மதன் மோகன் மாளவியாவின் பேத்தியாவார். இவர், மலேரியா நோய் வல்லுநரும் பூச்சியியல் வல்லுநரானமான வினோத் பிரகாஷ் சர்மாவை மணந்தார். இவர்களது மகன் அமித் சர்மா, புரத படிகவியல் நிபுணத்துவம் பெற்றவர்.

மேற்கோள்கள் 

1940 பிறப்புகள்
2024 இறப்புகள்
இந்திய உயிரியலாளர்கள்
பத்ம பூசண் விருது பெற்றவர்கள்
இந்தியப் பெண் அறிவியலாளர்கள்
இந்தியக் கல்வி நிர்வாகவியலாளர்கள்
இரண்டாம் சதகர்ணி

இரண்டாம் சதகர்ணி (Satakarni II, பிராமி எழுத்துமுறை: 𑀲𑀸𑀢𑀓𑀡𑀺, சாதகணி) என்பவர் இந்தியாவின் தக்கணப் பகுதியை ஆண்ட சாதவாகன அரசர்களில் நான்காமவராவார். இவரது ஆட்சிக்காலம் பொதுவாக கி.மு. 50-25 எனக் கொள்ளப்படுகிறது.

முன்னைய சாதவாகன அரசர்கள் மேற்கு மால்வாப் பகுதியைக் கைப்பற்றியதைத் தொடர்ந்து, இரண்டாம் சதகர்ணி கிழக்கு மால்வாப் பகுதியை சுங்கர்களிடமிருந்தோ அல்லது கண்வர்களிடமிருந்தோ கைப்பற்றினார். இதன் மூலம், பௌத்த வழிபாட்டிடமான சாஞ்சியை அவரால் அணுக முடிந்தது. இங்கு, மௌரியப் பேரரசு மற்றும் சுங்கர்களால் அமைக்கப்பட்ட மூலத் தூபிகளைச் சுற்றி அலங்கரிக்கப்பட்ட நுழைவாயில்களை அமைத்தார்.

புராணங்களில் குறிப்பிடப்பட்டுள்ள எதிர்கால மன்னர்களின் பட்டியலின்படி, "சந்திரகுப்த மௌரியன் ஆட்சிபீடமேறி 137 ஆண்டுகளின் பின், சுங்கர்கள் 112 ஆண்டுகளும், கண்வயனர்கள் 45 ஆண்டுகளும் ஆட்சிபுரிவர். கண்வயனரின் இறுதி மன்னனான சுசர்மன் ஆந்திர சிமுகனால் கொல்லப்படுவான்". சந்திரகுப்த மௌரியனின் ஆட்சித் துவக்கம் கி.மு. 324 எனக் கணித்தால், சிமுகன் 294 ஆண்டுகளுக்குப் பின், அதாவது கி.மு. 30ல் ஆட்சிபீடமேறியுள்ளான். சிமுகன் 23 ஆண்டுகளும், அவனுக்குப் பின் ஆட்சிபுரிந்த கண்கன் 18 ஆண்டுகளும் ஆட்சிபுரிந்ததாகக் கூறப்படுகிறது. இதன்படி, கண்கனுக்குப் பின் அரியணையேறிய சதகர்ணியின் ஆட்சித் துவக்கம் கி.பி 10ம் ஆண்டாகும்.

சாஞ்சியில் காணப்படும், "மன்னன் சதகர்ணி" எனும் பெயரிலான நன்கொடைக் கல்வெட்டு இரண்டாம் சதகர்ணியின் காலப்பகுதிக்குரியதெனக் கருதப்படுகிறது. பிராமி எழுத்துக்களிலுள்ள சிரி-சதகணி கல்வெட்டு, சாதவாகன அரசன் இரண்டாம் சதகர்ணியின் கைவினைஞர்களால், தென்புற வாயிலின் மேல்விதானம் நன்கொடையாக அளிக்கப்பட்டமை பற்றிக் குறிப்பிடுகிறது.:

இரண்டாம் சதகர்ணியின் ஆட்சிக்காலத்தின் பின் சாதவாகனப் பேரரசு வீழ்ச்சியடைந்தது. மேலும், மேற்குச் சத்ரப ஆட்சியாளரான நாகபாணன் இப்பகுதிகளை வென்றார். சாதவாகனப் பேரரசு கௌதமிபுத்ர சதகர்ணியின் ஆட்சியின் கீழ் மீண்டும் புத்துயிர் பெற்றது.

குறிப்புகள்

மேற்கோள்கள்
 
 
 

சாதவாகன வம்சம்
கிமு 1-ஆம் நூற்றாண்டு மக்கள்
பிரேம் குமார்

பிரேம் குமார் என்பவர் ஒரு ஒரு இந்திய திரைப்பட நடிகர்.ஆவார். இவர் குறிப்பாக தமிழ் படங்களிலும், தொலைக்காட்சித் தொடர்களிலும் நடித்துவருகிறார். இவர்  தொலைக்காட்சித் தொடர்களில்  நடித்து புகழ் பெற்றவர், மேலும் ஜோடி நம்பர் ஒன் என்ற ரியாலிட்டி நடனடன நிகழ்ச்சியின் பருவம் ஒன்றில் வெற்றியாளருமாவார். 18 அக்டோபர் 2015 அன்று நடைபெற்ற தென்னிந்திய நாடிகர் சங்கத் தேர்தலில், செயற்குழு உறுப்பினராக தேர்ந்தெடுக்கப்பட்டார். இவர் இரமநாதபுரத்தின் மன்னரான சண்முக ராஜேஸ்வர சேதுபதியின் பேரன் ஆவார்.

தொழில் 
கே. பாலசந்தர் தயாரித்து, சமுத்திரக்கனி இயக்கிய அண்ணி என்ற தொலைக்காட்சித் தொடரில்  பிரேம் நடிகராக அறிமுகமானார். மு. கருணாநிதி அண்ணாமலை என்ற தொலைக்காட்சி தொடரில் இவரின் நடிப்பைப் பார்த்து, கருணாநிதியின் கண்ணம்மா புதினத்தின் திரைப்பட பதிப்பில் நடிக்கவைக்க பரிந்துரைத்தார். அப்படம் 2005 இல் சராசரி விமர்சனங்களுடன் வெளியானது.

இவர் ஜோடி நம்பர் ஒன்னின் பருவம் ஒன்றில் அண்ணாமலையில் தொடரில் தனது துணை நடிகையான பூஜாவுடன் கலந்துகொண்டார். பருவம் ஒன்றில் வெற்றிபெற்றார். மேலும் தொலைக்காட்சித் தொடர்களிலிருந்து திரைப்படங்களில் நடிக்கச் செல்வதாக அறிவித்தார். அதன் பின்னர் இவர் நேபாளி (2008), உன்னைப்போல் ஒருவன் (2009), வல்லக்கோட்டை (2010) உள்ளிட்ட படங்களில் நடித்தார். இவரது மைத்துனர் பாடகர் ஹரிஷ் ராகவேந்திரா ஆவார்.

திரைப்படவியல்

தொலைக்காட்சி 

 தொடர்கள்

 2001-2003 அண்ணி முத்தையா ராமநாதனாக ( ஜெயா தொலைக்காட்சி )
 2003-2005 அண்ணாமலை நம்பியாக ( சன் தொலைக்காட்சி )
 2004-2006 மனைவி ஏஸ் அறிவழகன்  அரிவாக ( சன் தொலைக்காட்சி )

 யதார்த்த நிகழ்ச்சிகள்

 2006 ஜோடி நம்பர் 1 பூஜாவுடன் பங்கேற்பாளராகவும்,  வெற்றியாளராகவும்  ( விஜய் தொலைக்காட்சி )

குறிப்புகள்

வெளி இணைப்புகள் 

 

தமிழ்த் திரைப்பட நடிகர்கள்
தமிழ்நாட்டுத் திரைப்பட நபர்கள்
வாழும் நபர்கள்
பி. காளியம்மாள்

பி. காளியம்மாள் (B. Kaliammal) நாம் தமிழர் கட்சியின் மாநில மகளிர் பாசறை ஒருங்கிணைப்பாளர் ஆவார்.

தனிப்பட்ட வாழ்க்கை 
மீனவக் குடும்பத்தைச் சேர்ந்த இவர், இளங்கலை வணிகவியல் மற்றும் முதுகலை மேலாண்மைப் பட்டம் பெற்றவராவார்.

அரசியல் வாழ்க்கை 
நாகபட்டினத்தில் ஒரு சமூகப் போராளியாக பணியாற்றி வந்த இவர், கசா புயலால் பாதிக்கப்பட்ட மக்களுக்கு உதவினார். அப்போது அவருக்கு நாம் தமிழர் கட்சியின் அறிமுகம் கிடைத்து, பின் அதன் கொள்கைகளால் ஈர்க்கப்பட்டு, அக்கட்சியில் சேர்ந்தார்.

தேர்தலில் போட்டி

மேற்கோள்கள்

வெளி இணைப்புகள் 
P.Kaliammal vs The Election Commission Of India on 9 April, 2019

தமிழ்ச் சமூகப் போராளிகள்
வாழும் நபர்கள்
நாம் தமிழர் கட்சி அரசியல்வாதிகள்
நாகப்பட்டினம் மாவட்ட நபர்கள்
இலட்சுமி நாராயண் யாதவ்

இலட்சுமி நாராயண் யாதவ் (Laxmi Narayan Yadav) என்பார் மத்தியப்பிரதேசத்தினைச் சார்ந்த பாரதிய ஜனதா கட்சியின் உறுப்பினராவார். இவர் 2014ஆம் ஆண்டில் நடைபெற்ற இந்திய பொதுத் தேர்தலில் வெற்றி சாகர் நாடாளுமன்ற தொகுதியிலிருந்து மக்களவைக்குத் தேர்ந்தெடுக்கப்பட்டார். முன்னதாக இவர் 1978 முதல்1980 வரை மத்தியப் பிரதேச அரசாங்கத்தில் உயர் கல்வி அமைச்சராக பணியாற்றினார்.

தேர்தல் முடிவுகள்

மேற்கோள்கள்

வெளி இணைப்புகள் 

 லக்ஷ்மி நாராயண் யாதவ், india.gov.in

1944 பிறப்புகள்
16வது மக்களவை உறுப்பினர்கள்
வாழும் நபர்கள்
மஹாந்த் பாலாக்நாத்

மஹாந்த் பாலாக்நாத் (Mahant Balaknath) என்பவர் இந்திய அரசியல்வாதி மற்றும் ராஜஸ்தானின் ஆல்வார் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். இவர் பாபா மஸ்த்நாத் பல்கலைக்கழகத்தின் (பி.எம்.யூ) வேந்தராவார். இந்து மதத்தின் நாத சைவப் பிரிவின் 8வது தலைவர்/ மஹாந்த் ஆவார். 29 ஜூலை 2016 அன்று, யோகி ஆதித்யநாத் மற்றும் பாபா ராம்தேவ் ஆகியோர் கலந்து கொண்ட ஒரு விழாவில் மகந்த் சந்த்நாத் பாலாக்நாத்தை தனது வாரிசாக அறிவித்தார்.

ஆரம்ப கால வாழ்க்கை 
இவர் சிறு வயதிலேயே குருமுக் என்று பாபா கெதநாத்தால் பெயரிட்டார். இவர் 1985 முதல் 1991 வரை (6 வயது வரை) மத்சியேந்திர மகாராஜ் ஆசிரமத்தில் வசித்து வந்தார். அதன் பிறகு மஹந்த் சந்த்நாத்துடன் அஸ்தால் போஹர் மடத்திற்குச் சென்றார்.

அரசியல் வாழ்க்கை

மக்களவை உறுப்பின்ராக
ராஜஸ்தானின் ஆல்வாரில் இருந்து மக்களவைக்கான பாரதிய ஜனதா வேட்பாளராகப் பரிந்துரைக்கப்பட்ட இவர், 2019ஆம் ஆண்டு தேர்தலில் இந்திய தேசிய காங்கிரஸின் பன்வர் ஜிதேந்திர சிங்கை 3 லட்சம் வாக்குகள் வித்தியாசத்தில் தோற்கடித்து வெற்றி பெற்றார்.

சட்டப் பேரரவை உறுப்பினராக
2023 இராசத்தான் சட்டமன்றத் தேர்தலில் திஜரா சட்டமன்றத் தொகுதியில் இந்திய தேசிய காங்கிரசு கட்சி வேட்பாளர் இமரான் கானை எதிர்த்து போட்டியிட்டு வென்றார். எனவே தனது மக்களவை உறுப்பினர் பதவியை துறந்தார். இவர் இராஜஸ்தான் முதல்வராக  பொறுப்பேற்கும் போட்டியில் உள்ளார்.

மேலும் காண்க 

 மஹந்த் ஸ்ரேயநாத் ஆறாவது தலைவர் / நாத் பிரிவின் மஹந்த்.
 மஹந்த் சந்த்நாத் ஏழாவது தலைவர் / நாத் பிரிவின் மஹந்த்.

மேற்கோள்கள் 

17வது மக்களவை உறுப்பினர்கள்
1984 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
இராசத்தான் சட்டமன்ற உறுப்பினர்கள் 
இந்து சமயத் தலைவர்கள்
ஆனைமலை மரப்பாம்பு

ஆனைமலை மரப்பாம்பு (சைலோபிசு மொசைகசு, Xylophis mosaicus), பரேடே குடும்பத்தினைச் சார்ந்த பாம்பு வகையாகும். இது இந்தியாவின் மேற்குத் தொடர்ச்சி மலையில் மட்டுமே வாழக்கூடிய அகணிய உயிரியாகும்.

புவியியல் வரம்பு 
சை. மொசைக்கசு இந்திய மாநிலங்களான கேரளா மற்றும் தமிழ்நாட்டில் மேற்குத் தொடர்ச்சி மலையின் ஆனை மலைப் பகுதியில் காணப்படுகிறது.

மேற்கோள்கள் 

இந்திய ஊர்வன
மேற்குத் தொடர்ச்சி மலையின் அக இட விலங்குகள்
உடலாழம் (மலையாளத் திரைப்படம்)

உடலாழம் (Udalaazham) இது 2018 ஆம் ஆண்டு வெளிவந்த மலையாளம் மற்றும் கேரளாவின் காட்டுப்பகுதியில் வாழும் பழங்குடி மக்கள் பேசும் மொழியான பனியா மொழி கலந்து எடுக்கப்பட்ட திரைப்படம் ஆகும்.  இப்படத்தில் மணி, ரம்யா வல்சாலா, அனுமோள், இந்திரன் போன்றோர் நடித்துள்ளார்கள்.

கதை
கேரளாவின் அடர்ந்த காட்டில் வாழும் குலிகன் என்ற பழங்குடி திருநங்கை தனது சிறுவயதில் மாத்தி என்ற பெண்ணை  திருமணம் செய்து கொள்கிறான். ஒரு ஆணாக பிறந்து வளர்ந்த அவனுக்கு ஒரு பெண்ணுக்கான குணம் மனதளவில் உள்ளது. வேலைக்காக காட்டைவிட்டு வெளியில் வந்துபோகும்போதெல்லாம் காமுகர்களால் துஷ்பிரயோகம்  செய்யப்படுகிறான். இதில் இரண்டு காதல் கதை விவகாரங்கள் அம்மக்களின் வாழ்க்கையையே அழிவிற்கு கொண்டு செல்கிறது. அவர்களை காட்டைவிட்டு வெளியேற்றத் துடிக்கும் கூட்டமும், வெளியில் இருக்கும் அவனை வேட்டையாட துடிக்கும் கூட்டமும் அவனை தொடர்ந்து துரத்துகிறது.

மேற்கோள்கள்

இந்திய மலையாளத் திரைப்படங்கள்
2018 மலையாளத் திரைப்படங்கள்
சாந்தி தவே

சாந்தி தவே (Shanti Dave) ஓர் இந்திய ஓவியரும் சிற்பியுமாவார். இருபதாம் நூற்றாண்டின் முக்கிய இந்தியக் கலைஞர்களில் ஒருவராக பலரால் கருதப்படுகிறார். இவர் லலித் கலா அகாதமி மற்றும் சாகித்ய கலா பரிசத்தின் முன்னாள் உறுப்பினர். 1985 ஆம் ஆண்டில் இந்திய அரசு இவருக்கு நான்காவது மிக உயர்ந்த கௌரவமான பத்மசிறீ விருதை வழங்கியது.

சுயசரிதை 
சாந்தி தவே 1931 செப்டம்பர் 25 அன்று வடக்கு குசராத்து கிராமமான பத்புராவில் ஒரு கிராமப்புறக் குடும்பத்தின் நான்கு குழந்தைகளில் ஒருவராக பிறந்தார். 1951 ஆம் ஆண்டில் பரோடாவின் மகாராஜா சயாஜிராவ் பல்கலைக்கழகத்தில் நுண்கலை பீடத்தில் இளங்கலை பட்டப்படிப்பையும் முதுகலை படிப்பையும் முடித்தார்.

தொழில் 
இவர் ஒரு வணிகக் கலைஞராக தனது தொழில் வாழ்க்கையைத் தொடங்கினார். ஆனால் மெதுவாக ஒரு ஓவியராக தனது அடையாளத்தை வெளிப்படுத்தினார்.  நியூயார்க்கு நகரம் ஜான் எஃப். கென்னடி பன்னாட்டு வானூர்தி நிலையத்திலும், ஏர் இந்தியாவின் பிராங்க்ஃபுர்ட் மற்றும் சிட்னியிலுள்ள அலுவலகங்களில் முக்கிய விருந்தினர் வருகை புரியும் வாயில்களிலும் இவர் வரைந்த சுவரோவியங்கள்  குறிப்பிடத்தக்கது. விமான நிலையத்தில் உள்ள சுவரோவியத்தை த நியூயார்க் டைம்ஸ் அதன் முதல் பக்கத்தில் பிப்ரவரி 5, 1964 அன்று லிட்டில் குசராத் என்ற தலைப்பில் வெளியிடப்பட்டது.

பாணி 
இவரது படைப்புகள் சுருக்கமானவை எனக் கூறப்படுகின்றன. மேலும் வனப்பெழுத்து மற்றும் எண்ணெய் வண்ணப்பூச்சு நுட்பங்களுடன் மெழுகு மற்றும் மெழுகு ஆகியவை பயன்படுத்தப் படுகின்றன. மர ஓவியம், கல்லில் செதுக்குதல் மற்றும் நெசவு ஆகியவற்றை உள்ளடக்கிய பல சுவரோவியங்களை இவர் செய்துள்ளார். இவர் 1957ஆம் ஆண்டில் தனது முதல் தனி கண்காட்சியை நடத்தினார். அதைத் தொடர்ந்து உலகின் பல பகுதிகளிலும், பிலிப்பீன்சு, சுவிட்சர்லாந்து, இலண்டன், யப்பான், பிரான்சு, கிழக்கு ஐரோப்பா, மத்திய கிழக்கு போன்ற இடங்களிலும் பல குழுக் கண்காட்சிகளில் பங்கேற்றார். கலைக்கூடங்களில் காட்சிக்கு வைக்கப்பட்டுள்ளன.  மேலும் இவரது ஓவியங்கள் கிறிஸ்டி  and Sotheby's, சோதேபி , போன்ஹாம்ஸ் போன்ற குறிப்பிடத்தக்க ஏல நிறுவனங்களில் விற்கப்பட்டுள்ளன.

பதவிகள் 
இவர், சாகித்ய கலா பரிசத்தின் முன்னாள் உறுப்பினராகவும், லலித் கலா அகாதமியின் நிர்வாகக் குழுவின் உறுப்பினராகவும் பணியாற்றியுள்ளார்.  இவர் 1956 முதல் 1958 வரை தொடர்ச்சியாக மூன்று ஆண்டுகள் லலித் கலா அகாடமியில் இருந்துள்ளார்.   1985 ஆம் ஆண்டில் இந்திய அரசு இவருக்கு  பத்மசிறீ விருது வழங்கி கௌரவித்தது.

மேற்கோள்கள்

வெளி இணைப்புகள் 
 

வாழும் நபர்கள்
1931 பிறப்புகள்
பத்மசிறீ விருது பெற்ற கலைத் துறையினர்
இந்திய ஓவியர்கள்
சுருதி மராத்தே

சுருதி மராத்தே (Shruti Marathe, பிறப்பு 9 அக்டோபர் 1985)  என்பவர் இந்திய திரைப்பட நடிகை  ஆவார். இவர்  மராத்தித் திரைப்படங்கள், தமிழ்த் திரைப்படங்கள் மற்றும் தொலைக்காட்சிகளில் தனது பணிகளுக்காக பெயர் பெற்றவர்

தொழில் 
இவர் மராத்தி திரைப்படத் துறையில் சனாய் சௌகதே (2008) படத்தின் வழியாகவும்,  தமிழில்  இந்திர விழா (2009) படத்தின் மூலமும் அறிமுகமானார். இவர் நடித்த பிற படங்கள் நான் அவனில்லை 2 (2009), குரு சிஷ்யன் (2010), ராம மாதவ் (2014), தப்தபாடி (2014), பந்த் நைலான் சே (2016),  புதியா சிங் - பார்ன் டு ரன் (2016)  ஆகும். ராம மாதவ் படத்தில் இவரது நடிப்பைப் பற்றி ஒரு விமர்சகர், "பார்வதிபாய் என்ற பாத்திரத்தில், சுருதி மராத்தே போரில்  இறந்துவிட்ட தனது கணவர் போர் முடிந்து திரும்புவதற்காகக் காத்திருக்கும் ஒரு பெண்ணாக சரியாக நடித்திருக்கிறார்" என்று கூறினார்.   திருட்டுப் பயலே (2006) படத்தின் கன்னட மறு ஆகமான ஆடு ஆட ஆடு மூலம் கன்னடத் திரைப்படத்தில் அறிமுகமானார்.

திரைப்படவியல்

தொலைக்காட்சி 

 சாந்த் சாகு
 பேஷ்வாய்
 ராதா ஹாய் பவாரி
 லக்னபம்பல்
 ஜாகோ மோகன் பியாரே
 மஜ்யா நவ்ரியாச்சி பேக்கோ
 ருத்ரகல்
 பார்ட் ஆஃப் ரத்தம்

குறிப்புகள்

வெளி இணைப்புகள் 

 

கன்னடத் திரைப்பட நடிகைகள்
1986 பிறப்புகள்
தமிழ்த் திரைப்பட நடிகைகள்
மராத்தியர்கள்
வாழும் நபர்கள்
ரூபா

ரூபா (பிறப்பு 7 நவம்பர் 1960) ரூபா தேவி என்றும் அறியப்படுபவர்  ஒரு இந்திய நடிகை ஆவார். இவர் கன்னடம், தமிழ், தெலுங்கு, மலையாள படங்களில் நடித்துள்ளார். இவர் மூத்த நடிகையான அத்வானி லட்சுமி தேவியின் மகளாவார். இவர் தமிழில் 365 நாட்கள் ஓடிய  ஒரு தலை ராகம் என்ற  சோகமான காதல் சித்திரத்தில் நாயகியாக அறிமுகமாகி பிரபலமானார். அதில் இவர் புதுமுகம் ஷங்கருடன் ஜோடியாக நடித்தார்.

தொழில் 
தேவி  1980 களில் முதன்மையாக கன்னடத் திரைப்படங்களில் பணியாற்றினார். இவர் 1979 ஆம் ஆண்டில்  கமலா என்ற சோதனை திரைப்படத்தில் அறிமுகமானார். அதில் இவர் ஏற்ற பாலியல் தொழிலாளியின் பாத்திரம்  பரந்த அளவில் விமர்சன ரீதியான பாராட்டைப் பெற்றுத் தந்தது. 1980 ஆம் ஆண்டில் சிம்ஹா ஜோடி படத்தின் வழியாக வணிக திரைப்படத்தில் நுழைந்தார், அதில் விஷ்ணுவர்தனின் சகோதரி வேடத்தில் நடித்தார். 1983-87 காலப்பகுதியில் கன்னடத் திரைப்படங்களில் இரண்டாவது நாயகி மற்றும் துணை வேடங்களுக்கு இவர் முதல் தேர்வாக இருந்தார். இவரது பிரதான கன்னடத் திரைப்படங்ளாக ஹாலு ஜேனு, முள்ளின குலாபி, பந்தனா, அவள அந்தரங்கா, மரலி குடிகே, திரிசூலா, அகுதி, தர்மா, பாலா நௌகே ஆகியவை அடங்கும். அவள அந்தரங்கா படத்தில் நடித்ததற்காக சிறந்த நடிகைக்கான கர்நாடக அரசு திரைப்பட விருதை (1984–85) பெற்றார்.

இவரது காலத்தில் கன்னடத்தின் முன்னணி நடிகர்களான ராஜ்குமார், கல்யாண் குமார் , விஷ்ணுவர்தன், ஸ்ரீநாத், அம்பரிஷ், அனந்த் நாக், சங்கர் நாக், லோகேஷ் உள்ளிட்ட நடிகர்களுடன் பணியாற்றியுள்ளார். ஹாலு ஜேனு, சமயதா கோம்பே, யாரிவனு ஆகியவற்றில்  ராஜ்குமருடன் ஜோடியாக நடித்தார், இவை அனைத்தும் விமர்சன ரீதியாகவும் வணிக ரீதியாகவும் மிகப்பெரிய வெற்றிகளைப் பெற்றன. 1989 க்குப் பிறகு இவர் நடிப்புக்கு முழுக்குபோட்டார். ஏறக்குறைய இருபது ஆண்டுகளுக்குப் பிறகு 2008 ஆம் ஆண்டில் கங்கா காவேரி படத்தின் வழியாக வெள்ளித்திரைக்குத் திரும்பினார். 2011 ஆம் ஆண்டில் துனியா விஜய்யின் தாயாக ஜராசந்தா படத்தில் நடித்தார்.

ரூபா தேவி மற்றும் அவரது தாயார் அத்வானி லட்சுமி தேவி ( ஸ்ரீ ராமஞ்சநேய யுத்தா ) இருவருடனும் நாயகனாக நடித்த பெருமையை ராஜ்குமார் பெற்றுள்ளார்.

திரைப்படவியல்

குறிப்புகள்

வெளி இணைப்புகள் 

 http://www.malayalachalachithram.com/profiles.php?i=6658
 https://chiloka.com/celebrity/roopadevi

தெலுங்குத் திரைப்பட நடிகைகள்
1967 பிறப்புகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
சீரியசு மென் (திரைப்படம்)

சீரியசு மென் (தமிழாக்கம்:  தீவிரமான மனிதர்கள்) என்பது சுதிர் மிசுரா இயக்கத்தில் அக்டோபர் 2, 2020 அன்று வெளியான நெட்பிளிக்சு பிரத்யேக நகைச்சுவை நாடக இந்தித் திரைப்படம் ஆகும்.

கதைக்கரு 
பிற்படுத்தப்பட்ட வகுப்பைச் சேர்ந்த அய்யன் மணி தன் மனைவி மகனுடன் மும்பையில் உள்ள சேரி ஒன்றில் வாழ்ந்து வருகிறார். தன் குடும்ப நிலையை மேம்படுத்த முடிவெடுக்கும் அவர் தன் பத்து வயது மகனின் அறிவுத்திறன் பன்மடங்கு மிகுந்திருப்பதாய்க் கதைக்கிறார். உண்மைகள் வெளியாகத் துவங்குகையில் என்ன நடக்கிறது என்பது மீதி கதை.

நடிப்பு 
 அய்யன் மணி 
 என்கிற பாத்திரத்தில் நடித்தார் நவாசுதீன் சித்திகி. 
 தன் குடும்ப நிலையை மகனைப் பயன்படுத்தி உயர்த்த நினைக்கும் தந்தை கதாப்பாத்திரம். 

 ஓச்சா மணி 
 என்கிற பாத்திரத்தில் நடித்தார்  
 இந்திரா திவாரி. 
 கணவனைக் காதலிக்கும் மற்றும் மகனை  அன்போடு அரவணைக்கும் பெண் கதாப்பாத்திரம். 
 ஆதி மணி 
 என்கிற பாத்திரத்தில் நடித்தார் குழந்தை நடிகர் அக்சத் தாசு. 
 தன் தந்தை சொல்படி கேட்டு நடக்கும் சிறுவன் கதாப்பாத்திரம். 
 அரவிந்த் ஆச்சாரியா 
 என்கிற பாத்திரத்தில் நடித்தார் நாசர். 
 மும்பை தேசிய ஆய்வுக் கழக இயக்குனராக பணிபுரியும் ஒரு கராரான கதாப்பாத்திரம்.

பதிப்பு 
இத்திரைப்படம் ஆங்கிலம், தமிழ், தெலுங்கு ஆகிய மொழிகளில் மொழி மாற்றம் செய்யப்பட்டுள்ளது. நெற்ஃபிளிக்சில் ஒலியின் மொழியை மாற்றிக் கொள்ளும் வசதி உள்ளது. அதனை பயன்படுத்தி விருப்பப்பட்ட மொழியில் ஒருவரால் இத்திரைப்படத்தைக் காண முடியும். 

மயூக்கி இன்சிங்க் என்கிற கலையகம் தமிழில் மொழி மாற்றம் புரிவதைக் கையாண்டது. எம்.வி.சத்யநாராயணா என்பவர் இயக்க, தமிழில் அய்யன் மணி கதாப்பாத்திரத்திற்கு பெருமாள் மாரிமுத்து என்பவரும் அரவிந்த் ஆச்சாரியா கதாப்பாத்திரத்திற்கு ராசேசு மூர்த்தி என்பவரும் குரல் கொடுத்திருந்தனர். அனீசு நவீன், பிரியா சந்தோசு, ஐசுவர்யா குமார் ஆகியோர் கூடுதல் கதாப்பாத்திரங்களுக்கு குரல் கொடுத்திருந்தனர்.

தயாரிப்பு 
மனு யோசேப்பு எழுதிய சீரியசு மென் என்கிற புதினத்தைத் தழுவியே இத்திரைப்படம் படமாக்கப்பட்டது.  

சூன் 2019 அன்று நவாசுதீன் சித்திகி இத்திரைப்படத்தில் நடிப்பதென அறிவிக்கப்பட்டது. செப்டம்பர் 2019 அன்று படப்பிடிப்பு துவங்கி அக்டோபர் 2, 2020 அன்று நெற்ஃபிளிக்சு மேலதிக ஊடக சேவைத் தளத்தில் அதன் பிரத்யேகத் திரைப்படமாய் வெளியானது.

மேற்கோள்கள் 

2020 இந்தித் திரைப்படங்கள்
நெற்ஃபிளிக்சு அசல் திரைப்படங்கள் 
நகைச்சுவைத் திரைப்படங்கள் 
நகைச்சுவை நாடகம்
இந்திய இந்தித் திரைப்படங்கள்
வி. பிரியா

வி. பிரியா (V. Priya) ஒரு தமிழ்த் திரைப்பட இயக்குநர் ஆவார். சுஹாசினியினடம் கைவினைப்பொருளைக் கற்றுக்கொண்ட பிறகு இயக்குநர் மணி ரத்னத்தின் உதவியாளராக பணியாற்றினார்.

தொழில் வாழ்க்கை 
பிரசன்னா, லைலா மற்றும் கார்த்திக் குமார் நடித்த காதல் நகைச்சுவைத் திரைப்படமான  கண்ட நாள் முதல் (2005) மூலம் பிரியா இயக்குநராக அறிமுகமானார். இந்த படம் வெளியானபோது நேர்மறையான விமர்சனங்களைப் பெற்றது, ஆனால் இராண்டாம் பாதி திரைப்படம் சற்று குறைகளைக் கொண்டிருந்ததாக கருதப்பட்டது.  பிருத்விராஜ், சந்தியா மற்றும் சத்யராஜ் நடித்த இவரது இரண்டாவது படமான கண்ணாமூச்சி ஏனடா (2007) விமர்சகர்களிடமிருந்து கலவையான விமர்சனங்களைப் பெற்றது.

2008 ஆம் ஆண்டில், பிருத்விராஜ் மற்றும் பவானா ஆகியோர் நடிப்பில் செரி என்ற மூன்றாவது திரைப்படத்தினை இயக்க திட்டமிட்டார், ஆனால் படம் உருவாகவில்லை. இவர் தனது கணவர் பூஷன் கல்யாணுடன் ஜீ தமிழில் ஒளிபரப்பப்பட்ட உயிர்மெய் எனும் தொலைக்காட்சித் தொடரின் கிரியேட்டிவ் டைரக்டராக  பணியாற்றியுள்ளார் .  ஆடி லட்சுமி புராணம் எனும் கன்னடத் திரைப்படத்தினை இயக்கினார்.

திரைப்படவியல்

சான்றுகள் 

தமிழ்த் திரைப்படக் கதை, திரைக்கதை, வசன எழுத்தாளர்கள்
வாழும் நபர்கள்
தமிழ்த் திரைப்பட இயக்குநர்கள்
சாரதா சந்தோஷ்

சாரதா சந்தோஷ் (Saradha Santhosh) சமூக வலைதளங்களிலும் இலக்கியம் சார்ந்த அமைப்புகளிலும் முனைப்போடு இயங்கிவரும் தமிழார்வலராவார். கவிஞர், எழுத்தாளர், பேச்சாளர், பல தமிழ்க் குழுக்கள் மற்றும் தளங்களில் நிர்வாகி, தொகுப்பாசிரியர், இலக்கிய நிகழ்ச்சி தொகுப்பாளர்,  கவியரங்கத் தலைமை, உலகளாவிய கவிஞர்களின் ஒருங்கிணைப்பாளர், பத்திரிகையாளர்,  மின்னிதழ்களின் இணை ஆசிரியர் என பன்முகங்கொண்டு இயங்கி வருகிறார்.
 
தெலுங்கானா மாநிலம் ஐதராபாத் நகரில் தற்போது குடும்பத்துடன் வசித்து வருகிறார். சமூக அக்கறையும் மனித நேயமும் இவரது கவிதைகளிளும் சொற்பொழிவுகளிலும் வெளிப்படுவதால் இணைய உலகில் சாரதா சந்தோஷ் பரவலாகப் பேசப்படுகிறார். மேலும் இவர் ஒரு சமையல் கலை நிபுணராகவும் அறியப்படுகிறார்.

வாழ்க்கைக் குறிப்பு  
இந்திய மாநிலமான தமிழ்நாட்டின் திருநெல்வேலி மாவட்டத்தில் திருமலை கொழுந்துபுரம் என்ற கிராமத்தில் 1976 ஆம் ஆண்டு கண்ணன் ஜானகி ராமன் ராஜலட்சுமி தம்பதியருக்கு மகளாக சாரதா பிறந்தார். சென்னையின் திருமயிலை பகுதியில் வளர்ந்தார். இயல், இசை மற்றும் நாடகத்தில்  ஆர்வம் கொண்டிருந்தார். 
 
வணிகவியலில் எம்.காம் பட்டம்  மற்றும் எம்.பி.ஏ,  இந்தியில் பி.ஏ பட்டத்திற்கு இணையான இந்தி தேர்ச்சியும் சாரதாவின் கல்வித் தகுதிகளாகும். மோட்டார் வாகன விற்பனைப் பிரிவில் 13 ஆண்டுகாலம் பணிபுரிந்துள்ளார். விமானப்படை வீரர் திரு. சந்தோஷ் மகாதேவனை மணந்து கொண்டுள்ளார். இத்தம்பதியருக்கு அபிஷேக் என்று ஒரு மகன் இருக்கிறார்.

எழுதிய நூல்கள் 
தன்முனைக் கவிதைகள், 
புதுக்கவிதைகள், குறுங்கவிதைகள், ஐக்கூ, பாடல்கள். போன்ற கவிதை வகைமைகளையும் ஒரு பக்கக் கதைகளையும் எழுதிவரும் சாரதா இதுவரை இரண்டு நூல்களை எழுதி வெளியிட்டுள்ளார். 
 ஒரு துளி கடல் (புதுக்கவிதை)
 மின் கம்பியில் குருவிகள் (ஐக்கூ)

இலக்கியப் பணிகள் 
முனைவர் கவிஞர் மோகன ரங்கன் தமிழியல் ஆய்வு மையத்தின் இயக்குநர்களில் இவரும் ஒருவராவார்.நிறை இலக்கிய வட்டத்தில் செயல் உறுப்பினர், புதிய திசைகள் இணைய தளத்தில்  இணை ஆசிரியர், திசைகள் வானொலியில் நிலைய இயக்குநர், உலகத் தமிழ் ஐக்கூ மன்றத்தில் நிர்வாகி,  தன்முனைக் கவிதைகள் குழுமத்தில் செயலாளர், என பல்வேறு தமிழ் அமைப்புகளில் முக்கியப் பொறுப்புகளை ஏற்று இலக்கியப் பணியில் தொடர்ந்து ஈடுபட்டு வருகிறார்.

சிறப்புகள் 
இணையதளத்தில் 2018 ஆம் ஆண்டு நடைபெற்ற ஓர் ஆங்கில ஐக்கூ கவிதைப் போட்டியில் முதல் 20 இடங்களைப் பிடித்த ஐக்கூ கவிதைகளில் சாரதாவின் கவிதையும் இடம்பெற்றது.
 2019 ஆம் ஆண்டு மார்ச்சு மாதம் சாராதாவின் துளிப்பா படைக்கும் திறமையைப் பாராட்டி இலக்கியச் சாரல் அமைப்பு இவருக்கு துளிப்பா இளவரசி என்ற பட்டம் வழங்கி சிறப்பித்துள்ளது. 
 மயிலை கத்தூரிபாய் சிறுவர் சங்கம் வாயிலாக ஒவ்வோர் ஆண்டும் சென்னை வானொலியில் சிறார் நிகழ்ச்சிகளில் பங்கேற்று சிறப்பித்துள்ளார்.

மேற்கோள்கள்  

1976 பிறப்புகள்
வாழும் நபர்கள்
கவிஞர்கள்
தெலங்காணா நபர்கள்
தமிழக எழுத்தாளர்கள்
புகழ் (நகைச்சுவையாளர்)

புகழ் (Pugazh) 14.01.1990 பொழுதுபோக்கு நிகழ்ச்சிகளில் நடிக்கும் ஒரு நகைச்சுவை நடிகர் ஆவார். விஜய் தொலைக்காட்சியின் “கலக்கப்போவது யாரு“ நிகழ்ச்சியில் தனது திறமையை வெளிப்படுத்த முயன்றார். அந்த நிகழ்ச்சிக்கு இவர் தெரிவு செய்யப்படாததால் ”அது, இது, எது?” என்னும் பொழுதுபோக்கு நிகழ்ச்சியில் பெண் வேடமிட்டு தனது திறமையை வெளிக்காட்ட முயன்றார். ”சிரிப்புடா” எனும் நிகழ்ச்சியிலும் சிறு சிறு கதாபாத்திரங்களில் நடித்து வந்தார். இதில் அவர் பெண் வேடமிட்டு நடித்த போது அவரின் நளினமான உடல் மொழிகளும் நகைச்சுவை தரும் உணர்ச்சிகளும் பலரை கவர்ந்தது. விஜய் தொலைக்காட்சியில் தொடங்கிய குக்கு வித் கோமாளி என்னும் நிகழ்ச்சியில் ஒரு கோமாளியாக அவர் தனது திறமையை வெளிப்படுத்தினார். சமையலும் நகைச்சுவை கலாட்டாவும் கலந்த இந்நிகழ்ச்சி பலரின் கவனத்தை ஈர்த்தது. அதில் ஒவ்வொரு அத்தியாயத்திலும் அவர் செய்த நகைச்சுவை பாவனைகளும், நகைச்சுவையும், உணர்ச்சிகளை வெளிப்படுத்தும் விதமும் மக்களை அந்நிகழ்ச்சியின் பக்கம் ஈர்த்தது. ஒவ்வொரு முறையும் ஒரு போட்டியாளருக்கு ஒரு கோமாளி உதவியாளராக சேர்வார். ரம்யா பாண்டியனுடன் சேர்ந்து இவர் செய்த குறும்பு சேட்டைகளும், நகைச்சுவைகளும் மக்களை சிரிக்க வைத்தது. அதேபோன்று சமையலிலும் ஈடுகொடுத்து  போட்டியாளர்களின் மனதைக் கவர்ந்தார். இதனால் அந்நிகழ்ச்சியில் உள்ள பெரும்பாலான போட்டியாளர்களுக்கு புகழ் மிகவும் விருப்பமான கோமாளியாக அமைந்தார்.  அதன் பிறகு  தொலைக்காட்சியில் வந்த பல நிகழ்ச்சிகளில் அவர் தனது நகைச்சுவையால் பல மக்களை மகிழ வைத்தார். பின் சிறிது காலம் கழித்து தொடங்கிய குக்கு வித்  கோமாளி தொடர்களில் பல வகையான கதாபாத்திரங்களில் தனது நகைச்சுவைத் திறனை வெளிப்படுத்தி கைதட்டல்களை வாங்கினார். இந்நிகழ்ச்சியின் மூலம் இவர் அடைந்த புகழின் காரணமாக பல படங்களிலும் நகைச்சுவை நடிகராக நடிக்கவுள்ளார். இந்நிகழ்ச்சி மூலம் தற்போது மூன்று விருதுகளையும் பெற்றுள்ளார். கடலூரில் ஒரு சாமானிய குடும்பத்தில் பிறந்த இவர் சென்னையில் எண்ணற்ற வேலைகளை செய்து தனது உழைப்பால் இப்பொழுது ஒரு கலைஞனாக உயர்ந்துள்ளார். இப்போது வலையொளியில் பரட்டை புகழ் என்ற பெயரிலான முகவரியில் காணொளிகளையும் வெளியிட்டு வருகிறார்.

மேற்கோள்கள் 

தமிழ் மேடைச் சிரிப்புரையாளர்கள்
தமிழ் நடிகர்கள்
அலெக்சாண்டர் ரியோ

அலெக்சாண்டர் ரியோ (Alexander Rea) (17 அக்டோபர் 1858 —  4 பிப்ரவரி 1924) பிரித்தானிய தொல்லியல் அறிஞரன இவர் பிரித்தானிய இந்தியாவில் தென்னிந்திய தொல்லியல் ஆய்வகத்தின் முதல் உதவி தொல்லியல் ஆய்வாளராக 1882-ஆம் ஆண்டு முதல் பணிபுரிந்தவர். பின்னர் 1892-இல் இவர் தொல்லியல் ஆய்வகத்தின் கண்காணிப்பாளராக பதவி உயர்வு பெற்றார்.

இவர் பல்லாவரம் மலையடிவாரத்தில் நடத்திய அகழாய்வில் 2,000 ஆண்டுகளுக்கு முந்தைய கல் சவப்பெட்டியை கண்டெடுத்தார்.

ஆதிச்சநல்லூர் தொல்லியல் களம்
ஆதிச்சநல்லூர் தொல்லியல் களத்தைப் பற்றிக் கேள்விப்பட்ட  அலெக்சாண்டர் ரியோ, 1899-1900களில் ஆதிச்சநல்லூரில் சிறிய அளவிலேயே குழிகளைத் தோண்டி ஆய்வுசெய்தார். பிறகு 1903-04-ஆம் ஆண்டுகளில் மீண்டும் ஆதிச்சநல்லூர் தொல்லியல் களத்தில் பெரிய அளவிலான அகழாய்வுகளை மேற்கொண்டார்.  அலெக்ஸாண்டர் ரியா செய்த ஆய்வின் போது கிடைத்த பொருட்கள், தற்போது சென்னை எழும்பூர் அருங்காட்சியகத்தில் வைக்கப்பட்டுள்ளது. தாமிரபரணிக் கரையில் உள்ள தொல்லியல் தலங்களை அடையாளம் காண பாளையங்கோட்டையிலிருந்து தாமிரபரணி கடலில் கலப்பது வரை நடந்துசென்று 38 இடங்களை அடையாளம் கண்டார் ரியா. ஆதிச்சநல்லூர் அகழாய்வு நடந்த இடமென்பது இறந்தவர்களை புதைக்கும் இடம். இந்த இடத்திற்கு அருகில் மக்கள் வாழ்ந்த இடமாக தாமிரபரணி ஆற்றின் வடபகுதியில் உள்ள கொங்கராயங்குறிச்சி அடையாளம் காணப்பட்டது. இந்தப் பகுதியில் கிடைத்த மண்பாண்டங்கள் வேறு விதமாக இருந்தன. இதன் மூலம், இறுதிச் சடங்குகளுக்கெனவே தனியாக பானைகளைச் செய்யும் பழக்கம் இருந்திருப்பது கண்டறியப்பட்டது. ஆதிச்சநல்லூர் ஒரு வணிகத் தலமாக இருந்திருக்கலாம் எனக்கருதினார் அலெக்சாண்டர் ரியா.

வெளியீடுகள்
இவர் எழுதிய சில நூல்கள் வருமாறு:
A description of the ruins of "Vijayanagar" in the Madras Christian College Magazine, 1886; 
"Some Pre-historic Burial Places in Southern India" in the Journal of the Asiatic Society of Bengal, 1888; 
"Method of Archaeological preservation in India" in the Journal of the Royal Asiatic Society of Great Britain and Ireland, 1890;
"Pallava Architecture"

மேற்கோள்கள்

1924 இறப்புகள்
1858 பிறப்புகள்
இந்தியத் தொல்லியலாளர்கள்
பிரித்தானியத் தொல்லியலாளர்கள்
கிரீஷ் பரத்துவாஜ்

கிரீஷ் பரத்துவாஜ் (Girish Bharadwaj)  (மே 2, 1950) இந்திய சமூக செயற்பாட்டாளரான இவர் போக்குவரத்து வசதியற்ற, தொலைதூர கிராமப்புறங்களில் பாயும் ஆறுகளை மக்கள் கடந்து  செல்வதற்கு வசதியாக, குறைந்த செலவில், தரமான 127 தொங்கு பாலங்களை அமைத்துக் கொடுத்த வகையில், இவருக்கு தொங்கு பாலங்களின் நண்பர் என்றும் இந்தியாவின் பால மனிதர் என்றும் மக்களால் அன்புடன் அழைக்கப்படுகறார். தன்னலமற்ற மக்கள் சேவைக்காக இவருக்கு இந்திய அரசு 2017-ஆம் ஆண்டில் பத்மசிறீ விருது வழங்கியது.

இளமை வாழ்க்கை 
2 மே 1950-இல் கர்நாடகா மாநிலத்தின் தெற்கு கன்னட மாவட்டத்தில் உள்ள சுல்லியா எனும் ஊரில் பிறந்தார். இவர் மாண்டியாவில் உள்ள ஒரு பொறியியல் கல்லூரியில் இளநிலை இயந்திரவியல் படிப்பில் பட்டம் பெற்றார். இவருக்கு உஷா எனும் மனைவியும், மூன்று குழந்தைகளும் உள்ளனர்.

சமூகப் பணி 
தெற்கு கன்னட மாவட்டத்தின் ஆரம்பூர் எனும் தொலைதூர கிராமத்தில் பாயும் பயஸ்வினி ஆற்றின் குறுக்கே 1980-இல் முதன்முதலில் ஒரு பொதுமக்கள் பயன்பாட்டிற்கு ஒரு தொங்கு பாலங்த்தை நிறுவினார். அதன் பிறகு கர்நாடகா, கேரளா, ஆந்திரப் பிரதேசம் மற்றும் ஒடிசா போன்ற மாநிலங்களின் தொலைதூர கிராமப்புற மக்களின் பயன்பாட்டிற்கு தொங்கு பாலங்களை அமைத்து கொடுத்தார்.

மேற்கோள்கள்

1950 பிறப்புகள்
கர்நாடக மக்கள்
இந்தியப் பொறியியலாளர்கள்
பத்மசிறீ விருது பெற்ற சமூகப்பணியாளர்கள்
பனிரெண்டாம் தாலமி

பனிரெண்டாம் தாலமி (Ptolemy XII Neos Dionysos Philopator Philadelphos) {கிமு 117}} – கிமு 51) எலனியக் காலத்தில் பண்டைய எகிப்தின் பிந்தைய கால எகிப்திய இராச்சியத்தை ஆண்ட கிரேக்க தாலமி வம்சத்தின் 12ஆம் பேரரசர் மற்றும் பார்வோன் ஆவார். இவர் எகிப்தை கிமு 80 முதல் 58 முடிய   38 ஆண்டுகள் ஆட்சி செய்தார். இவரது பட்டத்தரசி ஐந்தாம் கிளியோபாட்ரா ஆவார். இவரது குழந்தைகள் பெரனீஸ் IV, ஏழாம் கிளியோபாற்றா, அர்சினோ IV, பதிமூன்றாம் தாலமி மற்றும் பதிநான்காம் தாலமி ஆவார்.

வரலாறு 
பனிரெண்டாம் தாலமி நியோஸ் டியோனிசோஸ் பிலோபேட்டர் பிலடெல்போஸ் பண்டைய எகிப்தின் கிரேக்க தாலமி வம்சத்தின் பார்வோன் ஆவார். டியோனீசியன் பண்டிகைகளில் புல்லாங்குழல் வாசிப்பதில் சிறப்பானவர் என்பதை குறிப்பிட ஆலெட்டீஸ் என்று அழைக்கப்பட்டார்.

பனிரெண்டாம் தாலமி  நிச்சயமற்ற தாய் வயிற்றில் பிறந்தவர். கிமு 116 இல் பதினொன்றாம் தாலமியின் தந்தை எட்டாம் தாலமி இறந்தார். பின்னர் பனிரெண்டாம் தாலமி சிறுவயதில், தனது தாய் மூன்றாம் கிளியோபாட்ரா உடன் இணை ஆட்சியாளரானார். இருப்பினும், அவர் தனது தாயார் மற்றும் சகோதரர் தாலமி எக்ஸ் ஆகியோருக்கு எதிராக உள்நாட்டுப் போருக்குத் தள்ளப்பட்டார். இதனால் 12-ஆம் தாலமி கிமு 107 இல் நாடுகடத்தப்பட்டார். மூன்றாம் கிளியோபாட்ரா தனது பேரன்களை கிமு 103 இல் கோஸுக்கு அனுப்பினார். 9-ஆம் தாலமி எகிப்திய சிம்மாசனத்திற்கு திரும்பிய நேரத்தில், கிமு 88 இல் பொன்டஸின் ஆறாம் மித்ரிடேட்ஸால் அவர்கள் கைப்பற்றப்பட்டனர். கிமு 81 இல் அவர்களின் தந்தை இறந்த பிறகு, 12-ஆம் தாலமியின்  உடன்பிறவாச் சகோதரி பெரனிஸ் III அரியணையை கைப்பற்றினார். அவர் விரைவில் அவரது உறவினரும், இணை ஆட்சியாளருமான பதினொன்றாம் தாலமியால் கொலை செய்யப்பட்டார். பின்னர் பதினொன்றாம் தாலமியும் கொல்லப்பட்டார்.
பனிரெண்டாம் தாலமி  பொன்டஸிலிருந்து திரும்ப அழைக்கப்பட்டு எகிப்தின் பார்வோனாக பதவியேற்றார்.  அதே நேரத்தில் அவரது சகோதரர்   சைப்ரசின் அரசரானார்.

மேற்கோள்கள்

முதன்மை ஆதாரங்கள் 
Cassius Dio 39.12 – 39.14, 39.55 – 39.58
 
இசுட்ராபோ 12.3.34 and 17.1.11

இரண்டாம் நிலை ஆதாரங்கள் 
 
 

 

 (in German)

 
 
 

 

 

 (in Greek and German)

வெளி இணைப்புகள் 
Ptolemy XII by Christopher Bennett (part of his Egyptian Royal Genealogy)
Ptolemy XII Auletes from the online பிரித்தானிக்கா கலைக்களஞ்சியம்
Strabo The Geography in English translation, ed. H. L. Jones (1924), at LacusCurtius (Bill Thayer's Web Site)
Cassius Dio Roman History in English translation by Cary (1914–1927), at LacusCurtius (Bill Thayer's Web Site)
The House of Ptolemy, Chapter XII by E. R. Bevan (Bill Thayer's Web Site)
Ptolemy XII Auletes (ca. 112 – 51 BCE) entry in historical sourcebook by Mahlon H. Smith

எகிப்திய மன்னர்கள்
கிரேக்கப் பேரரசர்கள்
பண்டைய கிரேக்க நபர்கள்
ரேகா ரோதித்யா

ரேகா ரோதித்யா (Rekha Rodwittiya)(பிறப்பு: அக்டோபர் 31, 1958 ) பரோடா பள்ளியுடன் தொடர்புடைய ஒரு சமகால இந்திய கலைஞராவார். அடிமன வெளிப்பாட்டியம் மற்றும் மாய யதார்த்தவாதத்தின் பாணியால் சித்தரிக்கப்பட்ட இவரது உருவக கதை ஓவியங்களுக்காக இவர் அறியப்படுகிறார். இவர் தனது கணவரும் கலைஞருமான சுரேந்திரன் நாயருடன் இணைந்து வடோதராவில் தி கலெக்டிவ் ஸ்டுடியோ என்ற கலை அரங்கத்தை நடத்தி வருகிறார்.

சுயசரிதை 
ரேகா 1958 அக்டோபர் 31 அன்று கர்நாடகாவின் பெங்களூர் நகரில் ஒரு தென்னிந்தியப் பெற்றோருக்குப் பிறந்தார். இவர் வதோதரா நகரில் வளர்ந்தார். அங்கு இவரது குடும்பம் 1967 இல் குடிபெயர்ந்தது. [2] ரேகா இரண்டு சகோதரிகளில் இளையவராவார். இவரது தந்தை ஒரு இந்திய விமானப்படை விமானி என்பதால் இவரது தாயால் பெரும்பாலும் வளர்க்கப்பட்டார்.

1976 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தின் நுண்கலை கழகத்தில் சேர்ந்தார். அந்த நேரத்தில், புபன் காகர், குலாம் முகமது சேக், ஜோதி பட் போன்ற பல சமகால கலைஞர்கள் எழுச்சியைக் கொண்டிருந்தனர்.

திருமணம் 
1977 ஆம் ஆண்டில், இவர் பல்கலைக்கழகத்தில் வெளிநாட்டு மாணவராக இருந்த தாய்லாந்தைச் சேர்ந்த ஒரு நண்பரை மணந்தார். இவர்களுக்கு மிதுன் என்ற குழந்தை பிறந்தது. இவர் கருவுற்றிருந்தபோதே இத்திருமணம் முறிந்து, விவாகரத்துக்கு வழிவகுத்தது. மேலும், கல்லூரியில் படிக்கும் போது இவர் ஒரு தாயானார்.

கல்வி 
1981 ஆம் ஆண்டில், இவர் ஓவியத்தில் இளங்கலை பட்டம் பெற்றார். பின்னர் ஓவியத்தில் முதுகலையை முடித்து  ஜோதி பட் நடத்திய ஒரு தனியார் அரங்கத்தில் வேலை செய்யத் தொடங்கினார். இவர் தொடர்ச்சியான சிறிய கற்பனை உருவப்படத்துடன் சுயாதீனமாக ஓவியம் தீட்டத் தொடங்கினார். தனது திறமையால் விரைவில் அங்கீகரிக்கப்பட்டார். 1982 ஆம் ஆண்டில், பிரித்தானிய அமைப்பு இலண்டனில் உள்ள ஓவியக்கல்லூரியில் ஓவியத்தில் நுண்கலையை முடிக்க உதவித்தொகையை வழங்கியது. இவர் 1984 இல் பட்டம் பெற்றார். [2] பட் தவிர, ராயல் கல்லூரியில் பேராசிரியராக இருந்த பிரிட்டிசு கலைஞர் பீட்டர் டி ஃபிரான்சியாவாலும், பல்கலைக்கழகத்தின் ஆசிரியர் "இந்தியாவின் மிகச் சிறந்த சுருக்க கலைஞராக" கருதப்படும் இந்திய கலைஞரான நஸ்ரின் மொகமதி  ஆகியோரால் இவர் வழிகாட்டப்பட்டார். இந்த காலகட்டத்தில், இவரது பெற்றோர் இவரது மகனை கவனித்துக் கொள்ளத் தொடங்கினர். இது இவரது கல்வியைத் தொடர அனுமதித்தது.

மறு திருமணம் 
இந்தியாவுக்குத் திரும்பியதும், இவர், பரோடா எம்.எஸ் பல்கலைக்கழகத்தில் கற்பித்தலை மேற்கொண்டார். ஆனால் சர்ச்சைக்குரியதாகக் கருதப்பட்ட இவரது வெளிப்படையான பெண்ணியக் கருத்துக்களால் அப்பணி நிலைக்கவில்லை. இந்த நேரத்தில் இவர் கலைஞரான சுரேந்திரன் நாயர் என்பவரைச் சந்தித்தார்.  இவரும் நெருங்கிய நண்பராகி, 1985 இல் திருமணம் செய்து கொண்டனர்.

மேற்கோள்கள் 

வாழும் நபர்கள்
1958 பிறப்புகள்
இந்திய ஓவியர்கள்
பெண் ஓவியர்கள்
உருத்ர மகாலய கோயில்

உருத்ர மகாலய கோயில் (Rudra Mahalaya Temple) இந்திய மாநிலமான குசராத்தின் பதான் மாவட்டத்தில் உள்ள சித்தபூரில் அழிக்கப்பட்ட / இடிந்துபோன கோயில் வளாகமாகும். இதன் கட்டுமானம் பொ.ஊ. 943 இல் மூலராஜாவால் தொடங்கப்பட்டு பொ.ஊ. 1140 இல் சோலாங்கி வம்சத்தின் ஆட்சியாளரான செயசிம்ம சித்தராசனால் முடிக்கப்பட்டது. இது மேலும் உருத்ர மாலா எனவும் அழைக்கப்படுகிறது.

தில்லி சுல்தான் அலாவுதீன் கில்சி, பின்னர் குசராத் சுல்தான் முகலாம் அகமது ஷா (1410–1444) ஆகியோரால் இந்த இந்துக் கோவில் அழிக்கப்பட்டது. மேலும், கணிசமாக பகுதிகள் இடிபாடுகளாயின. மேலும் அதன் ஒரு பகுதியை நகரத்தின் பள்ளிவாசலாக மாற்றப்பட்டது. சபை மசூதியாகப் பயன்படுத்தப்படும் வளாகத்தின் மேற்குப் பகுதியில் இரண்டு தாழ்வாரங்களும் முன்னர் மத்திய கட்டமைப்பைத் தாங்கி நின்ற நான்கு தூண்களும் இன்னும் நிற்கின்றன.

வரலாறு 

சித்தபூர், வரலாற்று ரீதியாக சிறீஸ்தல் என்று அழைக்கப்படுகிறது. அதாவது "ஒரு பக்தியுள்ள இடம்" என்பதாகும்.  சோலாங்கி வம்சத்தின் ஆட்சியாளர்களின் கீழ் இருந்த சித்தபூர் 10 ஆம் நூற்றாண்டில் ஒரு முக்கிய நகரமாக இருந்தது. பத்தாம் நூற்றாண்டில் (பொ.ஊ. 943) குசராத்தின் சோலாங்கி வம்சத்தின் நிறுவனரான மூலராஜா, உருத்ரா மகாலயக் கோயிலின் கட்டுமானத்தைத் தொடங்கினார். இளமை பருவத்தில், மன்னர் தனது தாய்மாமனைக் கொன்று, அவரது சிம்மாசனத்தைக் கைப்பற்றினார். மேலும் தனது தாயின் குடும்பத்தினர் அனைவரையும் கொலை செய்தார். வயதான காலத்தில் அவரது குற்றங்கள் அவரது மனதில் பெரும் பாரமாகத் தொங்கின. இதற்காக யாத்திரை மேற்கொண்டார். தொலைதூரத்திலிருந்து பிராமணர்களுக்கு ஆதரவாக இருந்தார். அவர்களில் ஒரு குழுவினருக்கு இவர் சிறீஸ்தலைக் கொடுத்தார். மேலும் தனது மகன் சாமுண்டராஜாவிடம் இராச்சியத்தை அளித்துவிட்டு (பொ.ஊ. 996) ஓய்வு பெற்றார். ஆனால் கோயில் வளாகம் பொ.ஊ. 1140 வரை முடிக்கப்படவில்லை. மூலராஜா தனது முந்தைய பாவங்களுக்குப் பரிகாரம் செய்வதற்காக அங்கு ஒரு சன்னதியைக் கட்ட உத்தரவிட்டதாக காலனித்துவ ஆதாரங்கள் கூறுகின்றன. ஆனால் அவரது ஆட்சிக்கு முன்பே அந்த இடத்தில் கோயில் இருந்திருக்கலாம். பன்னிரண்டாம் நூற்றாண்டில் ஏற்கனவே இருந்த கட்டிடம் அகற்றப்பட்டு, தற்போதுள்ள அடித்தளத்தின் மேல் புதிய வளாகம் கட்டப்பட்டதாக தொல்லியல் சான்றுகள் தெரிவிக்கின்றன. 12 ஆம் நூற்றாண்டில், பொ.ஊ. 1140 இல், செயசிம்ம சித்தராசன் (1094–1144) கோயில் வளாகத்தை முழுமைப்படுத்தினார். பின்னர், இது சித்தபூரின் பிரதான கோயில் வளாகமாக மாறியது. 

பொ.ஊ. 1296 இல் (சம்வத் 1353) அலாவுதீன் கில்சி ஆலய வளாகத்தை அகற்ற உலுக் கான் மற்றும் நுஸ்ரத் கான் ஆகியோரின் கீழ் ஒரு இராணுவத்தை அனுப்பினார். இந்த கோயில் மேலும் அழிக்கப்பட்டு, அதன் மேற்கு பகுதி 1414 அல்லது 1415 இல் முசாபரித் வம்சத்தைச் சேர்ந்த முஸ்லிம் ஆட்சியாளர் முதலாம் முகமது ஷா (1410–44) என்பவரால் அரச சபை பள்ளிவாசலாக மாற்றப்பட்டது.

கட்டிடக்கலை

நூலியல் 

 This article incorporates text from a publication now in the பொது உரிமைப் பரப்பு:

குறிப்புகள்

மேற்கோள்கள் 

குஜராத்திலுள்ள இந்து கோயில்கள்
Coordinates on Wikidata